да се определят условията, при които държавите членки могат да разрешават използването на акустични устройства за отблъскване, отговарящи на посочените алтернативни технически спецификации или условия.
 (5)
 Предвид недостатъците, отбелязани в получените досега от Комисията доклади за контрола и прилагането на разпоредбите относно техническите спецификации за използване на акустични устройства за отблъскване, в настоящия регламент следва конкретно да се посочи, че тези устройства трябва да функционират по време на цялата риболовна операция, а не само в момента на поставяне на мрежите.
 (6)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 С настоящия регламент се определят подробни правила относно характеристиките на сигнала и на използването на акустичните устройства за отблъскване, посочени в част А от приложение XIII към Регламент (ЕС) 2019/1241.
 Член 2
 1. Капитаните на риболовните кораби на Съюза гарантират, че акустичните устройства за отблъскване, посочени в точка 1.1 от приложение XIII към Регламент (ЕС) 2019/1241, са напълно оперативни по време на цялата риболовна операция.
 2. Посочените акустични устройства за отблъскване трябва да отговарят на един от наборите технически спецификации и условия за използване, определени в приложението към настоящия регламент.
 3. Чрез дерогация от параграф 2 държавите членки имат право да издават разрешения за използването на акустични устройства за отблъскване, които не отговарят на определените в приложението технически спецификации или условия за използване, при условие че тези устройства са поне толкова ефективни за намаляване на случайния улов на китоподобни бозайници, колкото и акустичните устройства за отблъскване, чиито технически спецификации или условия за използване са определени в приложението, и това е надлежно документирано.
 4. Държавите членки уведомяват Комисията за разрешенията, издадени в съответствие с параграф 3, в рамките на два месеца от датата на издаването им.
 5. Уведомленията, посочени в параграф 4, се придружават от подробна техническа и научна информация относно акустичните устройства за отблъскване, разрешени в съответствие с параграф 3, и тяхното въздействие върху случайния улов на китоподобни бозайници.
 Член 3
 Настоящият регламент влиза в сила на тридесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 юли 2020 година.
 За Комисията
 Председател
 Ursula VON DER LEYEN
 (1) ОВ L 198, 25.7.2019 г., стр. 105.
 (2) Регламент (ЕО) No 812/2004 на Съвета от 26.4.2004 г. за определяне на мерки относно приуловите на представители на разред китообразни в риболовните полета и за изменение на Регламент (ЕО) No 88/98 (ОВ L 150, 30.4.2004 г., стр. 12).
 (3) НТИКР (19-07) от юли 2019 г.: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e
 ПРИЛОЖЕНИЕ
 ТЕХНИЧЕСКИ СПЕЦИФИКАЦИИ И УСЛОВИЯ ЗА ИЗПОЛЗВАНЕТО НА АКУСТИЧНИ УСТРОЙСТВА ЗА ОТБЛЪСКВАНЕ
 Всички акустични устройства за отблъскване, използвани в изпълнение на член 2, параграф 2, трябва да отговарят на един от следните набори характеристики на сигнала и на използването:
 Набор 1
 Набор 2
 Характеристики на сигнала
 Синтез на сигнала
 Цифров
 Аналогов
 Тонален/широколентов
 Широколентов/тонален
 Тонален
 Нива на източника (макс.—мин.)
 Re 1 μPa@1 m
 145 dB
 130—150 dB
 Фундаментална честота
 а)
 20—160 KHz
 широколентов размах
